hotchpotch/miracl-hf-unified huggingface dataset:
প্রথম ফুয়াদ
প্রথম ফুয়াদ ( "Fu’ād al-Awwal"; ২৬ মার্চ ১৮৬৮ - ২৮ এপ্রিল ১৯৩৬) ছিলেন মিশর ও সুদানের সুলতান ও পরবর্তীকালে বাদশাহ। তিনি মিশর ও সুদানের মুহাম্মদ আলি রাজবংশীয় শাসকদের মধ্যে নবম। তার বড় ভাই সুলতান হুসাইন কামেলের উত্তরসুরি হিসেবে ১৯১৭ সালে তিনি মিশরের সুলতান হন। ১৯২২ সালে যুক্তরাজ্য মিশরের স্বাধীনতাকে স্বীকৃতি দেয়ার পর তিনি সুলতানের বদলে বাদশাহ উপাধি গ্রহণ করেন।
ফুয়াদ কায়রোর গিজা প্রাসাদে জন্মগ্রহণ করেছেন। তিনি ছিলেন ইসমাইল পাশার সপ্তম পুত্র। তার মা ছিলেন ফেরিয়াল কাদিন.
সুলতান হওয়ার পূর্বে ফুয়াদ কায়রো বিশ্ববিদ্যালয় প্রতিষ্ঠায় গুরুত্বপূর্ণ ভূমিকা রেখেছেন। ১৯০৮ সালে তিনি বিশ্ববিদ্যালয়ের প্রথম রেক্টর হন। ১৯১৩ সালে পদত্যাগের আগ পর্যন্ত তিনি এই দায়িত্বপালন করেছেন। তৎকালীন বিচারমন্ত্রী হুসাইন রুশদি পাশা এসময় তার স্থলাভিষিক্ত হন। ১৯১৩ সালে ফুয়াদ তার নিজের জন্য আলবেনিয়ার সিংহাসন অধিকারের ব্যর্থ চেষ্টা চালান। এর এক বছর পূর্বে আলবেনিয়া উসমানীয় সাম্রাজ্যের কাছ থেকে স্বাধীনতা লাভ করেছিল। সেসময় আর ভাইপো দ্বিতীয় আব্বাস হিলমি পাশা মিশর শাসন করছিলেন এবং নিজ দেশে ফুয়াদের শাসক হওয়ার সম্ভাবনা কম ছিল। এসকল কারণে এবং মুহাম্মদ আলি রাজবংশ আলবেনীয় বংশোদ্ভূত হওয়ার কারণে ফুয়াদ আলবেনিয়ার সিংহাসন লাভের প্রচেষ্টা চালান। ১৯১৫ থেকে ১৯১৮ সাল নাগাদ ফুয়াদ ইজিপশিয়ান জিওগ্রাফিক সোসাইটির প্রেসিডেন্ট হিসেবে দায়িত্বপালন করেছেন।
১৯১৭ সালে ভাই হুসাইন কামেল মারা যাওয়ার পর ফুয়াদ মিশরের সুলতান হন। ১৯১৯ সালে মিশরের বিপ্লবের পর যুক্তরাজ্য মিশরের উপর থেকে তাদের কর্তৃত্ব তুলে নেয় এবং ১৯২২ সালের ২৮ ফেব্রুয়ারি স্বাধীনতার স্বীকৃতি দেয়। ১৯২২ সালের ১৫ মার্চ ফুয়াদ সুলতান উপাধির পরিবর্তে বাদশাহ উপাধি ধারণের আদেশ জারি করেন। ১৯৩০ সালে তিনি ১৯২৩ সালের সংবিধান বাতিল করে নতুন সংবিধান প্রণয়ন করেছিলেন। এই নতুন সংবিধানে সংসদের ক্ষমতা উপদেষ্টা মূলক ক্ষেত্রে সীমিত করা হয়। তবে ব্যাপক অসন্তোষের ফলে তিনি ১৯৩৫ সালে পূর্বের সংবিধান পুনর্বহাল করতে বাধ্য হন।
১৯২৩ সালের সংবিধানে ফুয়াদকে অনেক ক্ষমতা দেয়া হয়েছিল। তাকে প্রদত্ত সংসদ বিলুপ্ত করার ক্ষমতা তিনি কয়েকবার ব্যবহার করেছিলেন। তার শাসনামলে রাজকীয় ইচ্ছার কারণে মন্ত্রীসভা বিলুপ্ত হয় এবং কোনো সংসদই চার বছরের মেয়াদ পূর্ণ করতে পারেনি।
ফুয়াদ তার প্রথম স্ত্রী শিভাকিয়ার খানুম এফেন্দিকে ১৮৯৫ সালের ৩০ মে কায়রোর আব্বাসিয়া প্রাসাদে বিয়ে করেন। তাদের দুই সন্তান ছিল। তন্মধ্যে ইসমাইল ফুয়াদ শৈশবে মারা যান। অন্যজন ছিলেন কন্যা ফাওকিয়া। ১৮৯৮ সালে তাদের তালাক হয়।
১৯১৯ সালের ২৪ মে ফুয়াদ তার দ্বিতীয় স্ত্রী নাজলি সাবরিএ কায়রোর বুস্তান প্রাসাদে বিয়ে করেন। এই দম্পতির পাঁচ সন্তান ছিল। পরবর্তী বাদশাহ প্রথম ফারুক তাদের অন্যতম।
চীনে ফুয়াদ মুসলিম লাইব্রেরি চীনা মুসলিম মা সংতিং কর্তৃক তার নামে নামকরণ করা হয়েছে।
১. শিভাকিয়ার খানুম এফেন্দি (১৮৭৬-১৯৪৭)
সন্তান
২. নাজলি সাবরি (১৮৯৪-১৯৭৮)
সন্তান
ঝিনাইদহ পলিটেকনিক ইন্সটিটিউট
ঝিনাইদহ-মাগুরা মহাসড়কের পাশে প্রতিষ্ঠানটি অবিস্থত। ঝিনাইদহ শহর হতে প্রায় ৩ কিলোমিটার দুরে এর অবস্থান।
প্রতিষ্ঠানটিতে একটি সমৃদ্ধ গ্রন্থাগার রয়েছে যাতে প্রায় ৩০০০ বিজ্ঞান এবং টেকনোলজি বিষয়ক বিভিন্ন বই রয়েছে। নিজস্ব জেনারেটর সহ আধুনিক যন্ত্রপাতি সমৃদ্ধ পরীক্ষাগার, ফ্রি ওয়াই-ফাই, বিশুদ্ধ পানি, স্বাস্থ্য ব্যবস্থা, মসজিদ, গ্যারেজ, নিজস্ব ম্যাগাজিন, মাল্টি-মিডিয়া নেটওয়ার্ক ক্লাস রুম ও ল্যাব রয়েছে। একজন ছাত্র-ছাত্রী হিসেবে প্রতি সেমিস্টার বৃত্তি, বিশ্বব্যাংক বৃত্তি, রোভার স্কাউট, রোভার গার্লস, সামাজিক সংগঠন সহ আধুনিক সকল সুযোগ-সুবিধার ব্যবস্থা রয়েছে। প্রায় ৮০০ জন ধারণ ক্ষমতা সম্পন্ন একটি আধুনিক অডিটোরিয়াম রয়েছে।শিক্ষকদের জন্য ৮০ জন ধারণ ক্ষমতা বিশিষ্ট একটি সেমিনার কক্ষ রয়েছে। দৃষ্টি নন্দিত প্রধান গেটের উত্তর পার্শ্বে খেলাধুলার জন্য একটি প্রশস্ত মাঠ রয়েছে। দ্বিতীয় গেটের পর প্রতিষ্ঠানটির সম্মুখভাগে একটি শহীদ মিনার রয়েছে।
অমৃতসর জংশন
অমৃতসর জংশন ভারতীয় রাজ্য পাঞ্জাবের অমৃতসর জেলার সদর শহর অমৃতসরএ অবস্থিত।
অমৃতসর জংশন সমুদ্রপৃষ্ট থেকে উচ্চতায় অবস্থিত এবং এর নামসংক্ষেপ এএসআর (ASR)।
ভারতের একশো সর্বচ্চ বুকিং স্টেশনগুলির মধ্যে অমৃতসর অন্যতম। 
জলন্ধর-ফাগওয়ারা লাইনের বৈদ্যুতিকরন সম্পন্ন হয় ২০০৩-০৪ সালে।
অকাল তখত এক্সপ্রেস
অকাল তখত এক্সপ্রেস ভারতীয় রেল কর্তৃক পরিচালিত একটি দ্রুতগামী ট্রেন, যা পূর্ব ভারতীয় শহর কলকাতা ও উত্তর ভারতীয় শহর অমৃতসরের মধ্যে সংযোগ স্থাপন করেছে। এটি একটি "সুপারফাস্ট" ট্রেন, যা গড়ে প্রতি ঘন্টায় ৬৩ কিমি চলে। ট্রেনটিতে প্রথমশ্রেণী এসি, দ্বিতীয়শ্রেণী এসি, শয়নযান ও অনারক্ষন শ্রেণী উপলব্ধ।
অকাল তখত এক্সপ্রেস কলকাতার শিয়ালদহ থেকে রওয়ানা হয়ে পশ্চিমবঙ্গ পরিয়ে ঝাড়খণ্ড, বিহার, উত্তরপ্রদেশ, হরিয়ানা ও তারপর পাঞ্জাবে প্রবেশ করে অমৃতসর জংশন পৌছায়।
রাজশাহী সরকারি মডেল স্কুল এন্ড কলেজ
রাজশাহী মডেল স্কুল অ্যান্ড কলেজ বাংলাদেশের রাজশাহী শহরের কাজীহাটাতে অবস্থিত একটি স্বায়ত্বশাসিত শিক্ষা প্রতিষ্ঠান। ২০০৬ সালে এটি প্রতিষ্ঠিত হয়। এখানে প্রাথমিক, মাধ্যমিক ও উচ্চমাধ্যমিক ছাত্র-ছাত্রীদের পাঠদান করে থাকে।
১৯৯৯ সালে বাংলাদেশ শিক্ষা মন্ত্রণালয় এর অধীনে ১১৪ কোটি টাকা ব্যয়ে ঢাকা মহানগরী সহ দেশের ৬টি বিভাগীয় শহরে ১১টি মডেল স্কুল ও কলেজ প্রতিষ্ঠার প্রকল্প হাতে নেয়া হয়। ঐ ১১টি শিক্ষা প্রতিষ্ঠানের মধ্যে মাঝে ঢাকা মহানগরীতে ৫টি, বাকী ৫টি বিভাগীয় শহরে ৫টি এবং বগুড়াতে একটি বিদ্যালয় স্থাপনের পরিকল্পনা করা হয়। ২০০৬ সালের ৩১ জানুয়ারি জাতীয় অর্থনৈতিক পরিষদের নির্বাহী কমিটির এক সভায় প্রকল্পটি গৃহীত হয় ও বাস্তবায়নের উদ্যোগ নেয়া হয়। এ প্রকল্পের অংশ হিসেবে ঢাকা মহানগরীতে ৪ টি (মোহাম্মদপুরে ১টি, মিরপুরের রূপনগরে ১টি, শ্যমপুরে ১টি, লালবাগে ১টি) এবং রাজশাহী, চট্টগ্রাম, সিলেট, বরিশাল ও খুলনায় ১টি করে মোট ৯টি মডেল কলেজ প্রতিষ্ঠা করা হয়। বাকি দু’টি প্রতিষ্ঠান (ঢাকা ও বগুড়ায়) বর্তমানে বিয়াম ফাউন্ডেশন কর্তৃক পরিচালিত হচ্ছে।
২০০৬ সালে রাজশাহী শহরের কাজীহাটা এলাকায় রাজশাহী মডেল স্কুল অ্যান্ড কলেজ স্থাপিত হয়। প্রতিষ্ঠানটির নির্মাণ ব্যয় ৫ কোটি ১৩ লক্ষ ৮৪ হাজার টাকা। ২০০৭-২০০৮ শিক্ষাবর্ষে উচ্চমাধ্যমিক শ্রেনীর ছাত্রছাত্রীদের জন্য ভর্তির ঘোষণা করা হয়। পরবর্তীতে ২০০৮ সালে মাধ্যমিক ছাত্রছাত্রীদের জন্য ষষ্ঠ - দশম শ্রেনীর কার্যক্রম শুরু হয়। ২০১৩ সালে আন্ত: মন্ত্রণালয়ের সিদ্ধান্ত মোতাবেক প্রাথমিক শাখায় ছাত্র-ছাত্রীদের শিক্ষা কার্যক্রম পরিচালনা করে আসছে।
রাজশাহী মডেল স্কুল অ্যান্ড কলেজ এর মূল একাডেমিক ভবনটি পাঁচ তলা। এতে ৭১টি কক্ষ, ১০টি বিজ্ঞানাগার, ৫০টি কম্পিউটার সমৃদ্ধ ১টি ল্যাব, একটি লাইব্রেরী ও ব্যয়ামাগার রয়েছে। চতুর্ভুজ আকৃতির ভবনটির মাঝখানে একটি বাগান ও সামনের দিকে খোলা মাঠ রয়েছে। ভবনের উত্তর পাশে অধ্যক্ষ মহোদয়ের জন্য দোতলা বাসভবন রয়েছে।
এই কলেজে এস,এস,সি, পরীক্ষার ফলাফলের ভিত্তিতে একাদশ শ্রেনীতে বিজ্ঞান, মানবিক ও ব্যবসায় শিক্ষা শাখায় ছাত্রছাত্রীদের ভর্তির সুযোগ দেয়া হয়। উচ্চ মাধ্যমিক পরীক্ষা (এইচ,এস,সি) কার্যক্রম যশোর মাধ্যমিক ও উচ্চ মাধ্যমিক শিক্ষা বোর্ড দ্বারা নিয়ন্ত্রিত হয়।
মছলিপত্তনম কালামকারি
মছলিপত্তনম কালামকারি ভারতের অন্ধ্রপ্রদেশে প্রাপ্ত এক প্রকার বস্ত্র বিশেষ। এই কাপড়টিতে বিভিন্ন উদ্ভিজ্জ রঙ্গিন ব্লক চিত্রাংকন করা হয়ে থাকে। তারা এটি মুসলিম রাজপদ আলংকারিক ঝুলন্ত প্রাচীর হিসাবে ব্যবহার করে।
অন্ধ্রপ্রদেশর এবং গোলকুন্ডা কাছাকাছি কৃষ্ণ জেলায় এই নৈপুণ্যময় মছলিপত্তনম কালামকারি তৈরি করা হয় মধ্যযুগ থেকে; যার পেছনে রয়েছে মোগল সালতানাতের পৃষ্ঠপোষকতা।
অবগ্রহ
অবগ্রহ বাংলা বর্ণমালার একটি বিশেষ বর্ণ বা চিহ্ন যা "ঽ" দ্বারা প্রকাশ করা হয়। সংস্কৃতে "অ" স্বরের বিলোপ চিহ্নিত করার জন্য ব্যবহৃত হতো, যেমন "শিবোঽহম্" (শিব+অহম) অর্থাৎ "আমি শিব"।
বর্তমানে এই চিহ্ন আহ্বান বা চিৎকারের সুরে স্বরবর্ণের শব্দ দীর্ঘ করার জন্য ব্যবহৃত হয়।
অবগ্রহ চিহ্নটি দেখতে অর্ধেক মাত্রা ওলা "হ" মত। তবে এর উৎস সংস্কৃত ভাষা ও ব্রাহ্মী লিপি থেকে তাই এ চিহ্ন ইংরেজি "এস" ()-এর মত দেবনাগরী "ऽ" হিসেবেই বেশি পরিচিত।
গাদোয়াল শাড়ি
গাদোয়াল শাড়ি হল ভারতের মাহাবুব নগর জেলার গাদোয়ালের তৈরি ঐতিহ্যগত শাড়ি । এই শাড়ি জরির জন্য জনপ্রিয় । এই শাড়িগুলি প্রস্তুত করা হয় খাঁটি রেশম, খাঁটি সুতো (কটন) এবং খাঁটি তসর অথবা যে কোন দুটি উপাদানের সংমিশ্রনে জরির কাজ সহকারে। এই হস্তশিল্প ভারতের ভৌগোলিক অস্তিত্বের ইঙ্গিত দেয়।
স্থানীয় তাঁতিরা এতোই প্রতিভাবান ছিল যে তাঁদের বোনা ফ্যাব্রিক ৫.৫ মিটার লম্বা শাড়ি দেশলাইয়ের বাক্সে ভরে রাখা যেত। গাদোয়াল শাড়ি ১৯৩০ সাল থেকে খুব জনপ্রিয় হয়েছে । এটি রেশম সুতার তৈরি শাড়ি যা সংযুক্ত সিল্ক সীমানা এবং রেশম বালিশ দিয়ে তৈরি করা হয় ।
গাদোয়াল তাঁত সেন্টার আনুমানিক ১৯৪৬ সালে মরহুম রতন বাবু রাও প্রতিষ্ঠাতা করেন । এবং এটি সনাতন গাদোয়াল শাড়ি সংক্রান্ত সচেতনতা তৈরি করার জন্য সবচেয়ে বেশি পরিচিত হচ্ছে । প্রথাগত শাড়ি সংক্রান্ত সচেতনতা তৈরি করার জন্য তার দোকান সবচেয়ে বেশি বিখ্যাত হয়েছে.
গাদোয়াল শাড়ির উদ্ভব আনুমানিক ২০০বছর আগে হয়েছিল। সেই সময় অধুনা গাদোয়াল শহর ছিল একটি ছোট রাজ্যের রাজধানী যার নাম ছিল "সমস্থানাম"। উক্ত রাজ্যের মহারানী, আধিলক্ষি দেবাম্মা, এই গাদোয়াল শাড়ির কারিগরদের সূচিত এবং উন্নিত করেন কিছু বুননকারীর সহায়তায়। এই বুননকারীরা দেশের বিভিন্ন উপকূলবর্তী অঞ্চল থেকে গাদোয়ালে আসেন। প্রাথমিক ভাবে গাদোয়াল শাড়িকে বলা হত "মাথিয়াম্পেটা"। যেহেতু এই শাড়ি উৎপাদন শিল্পের সম্পূর্নটাই অধুনা গাদোয়াল শহর কেন্দ্রিক তাই সময়ের সাথে সাথে এই জাতীয় শাড়ি "গাদোয়াল শাড়ি" হিসাবেই পরিচিত এবং জনপ্রিয় হয়েছে।
কামেং নদী
কামেং নদী ভারতের একটি জল-বিভাজিকা। এই নদীটির পূর্ব নাম ছিলো "ভরেলী নদী"।
কামেং নদীটি ভারত-তিব্বত সীমান্তের কাছে অরুনাচল প্রদেশের গৌরী সেন পর্বতমালার ৬ হাজার ৩০০ মিটার উচুতে অবস্থিত একটি হিমাবাহ থেকে উৎপত্তি লাভ করেছে।
কামেং নদীর দৈর্ঘ্য ২৬৪ কিলোমিটার (১৬৪ মাইল)। এই নদীটির অববাহিকা অঞ্চলের আয়তন ১১,৮৪৩ বর্গ কিলোমিটার।
১০ম জাতীয় চলচ্চিত্র পুরস্কার (বাংলাদেশ)
১০ম জাতীয় চলচ্চিত্র পুরস্কার তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ১০ম আয়োজন; যা ১৯৮৫ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে। এই বছর শ্রেষ্ঠ চলচ্চিত্র বিভাগে কোন পুরস্কার দেওয়া হয় নি। "দহন", "মা ও ছেলে" ও "প্রেমিক" চলচ্চিত্রগুলো ৩টি এবং "রামের সুমতি" ও "তিন কন্যা" ২টি করে পুরস্কার লাভ করে।
১৮ ডিসেম্বর, ১৯৮৬ সালে ওসমানী স্মৃতি মিলনায়তনে আয়োজিত এক অনুষ্ঠানের মাধ্যমে পুরস্কার বিতরণ করেন তৎকালীন তথ্যমন্ত্রী আনোয়ার জাহিদ। এই বছর ১৯টি শাখার মধ্যে ১৩টি শাখায় পুরস্কার প্রদান করা হয়।
শেখ নিয়ামত আলী দ্বিতীয়বারের মত শ্রেষ্ঠ পরিচালক বিভাগে এই পুরস্কার অর্জন করেন। তবে আগের বার সূর্য দীঘল বাড়ী চলচ্চিত্রের জন্য তিনি মসিহউদ্দিন শাকেরের সাথে যৌথভাবে এই পুরস্কারে ভূষিত হয়েছিলেন। এছাড়া তিনি এই বছর শ্রেষ্ঠ কাহিনীকার বিভাগেও পুরস্কার লাভ করেন। প্রথম তিন বছর টানা শ্রেষ্ঠ অভিনেত্রী বিভাগে পুরস্কার লাভের পর ববিতার এটি চতুর্থ পুরস্কার। শ্রেষ্ঠ অভিনেতা বিভাগে প্রথমবারের মত এই পুরস্কার লাভ করেন আলমগীর। শ্রেষ্ঠ পার্শ্বচরিত্রে অভিনেতা ও পার্শ্বচরিত্রে অভিনেত্রী বিভাগে প্রথমবারের মত এই পুরস্কার লাভ করেন যথাক্রমে আবুল খায়ের ও রেহানা জলি। আলম খান দ্বিতীয়বারের মত শ্রেষ্ঠ সঙ্গীত পরিচালক বিভাগে পুরস্কৃত হন। সাবিনা ইয়াসমিন ষষ্ঠবারের মত শ্রেষ্ঠ নারী কণ্ঠশিল্পী বিভাগে পুরস্কার লাভ করেন।
ন্যাশনাল গ্যালারি
ন্যাশনাল গ্যালারি সেন্ট্রাল লন্ডনের ওয়েস্টমিনস্টার শহরের মধ্যে ট্রাফালগার স্কয়ারের একটি আর্ট মিউজিয়াম।১৮২৪ সালে প্রতিষ্ঠিত, এটি ১৩ শতাব্দী থেকে ১৯০০ সালের মধ্যে সৃষ্ট ২,৩০০ চিত্রকলার একটি সংগ্রহশালা। গ্যালারি একটি মুক্ত দাতব্য প্রতিষ্ঠান এবং সংস্কৃতি, মিডিয়া এবং ক্রীড়া বিভাগের একটি অ বিভাগীয় রাষ্ট্রীয় সংগঠন। গ্যালারির সংগ্রহে এবং প্রধান সংগ্রহেও যুক্তরাজ্যের জনগণের জন্যে প্রবেশ অধিকার বিনা মূল্যে হয়। এটা লউভর, ব্রিটিশ মিউজিয়াম, এবং মেট্রোপলিটান মিউজিয়াম অফ আর্ট এর পর বিশ্বের সর্বাধিক পরিদর্শিত শিল্প জাদুঘর।
ইউরোপ মহাদেশীয় জাদুঘরগুলির তুলনীয়, ন্যাশনাল গ্যালারি একটি বিদ্যমান রাজকীয় বা দেশীয় শিল্প চিত্রকর্মের সংগ্রহশালা দ্বারা গঠিত হয়নি। ১৮২৪ সালে ব্রিটিশ সরকার যখন জন জুলিয়াস আঙ্গেরস্তেইন এর উত্তরাধিকারীদের থেকে, একটি বীমা সংস্থা এবং শিল্পকলার পৃষ্ঠপোষক থেকে ৩৮ টি চিত্রকর্ম কেনার মধ্যদিয়ে এটির যাত্রা শুরু হয়। প্রাথমিক ভাবে কেনার পরে গ্যালারি প্রধানত তার প্রথম পরিচালকদের দ্বারা চূড়ান্ত করা হয়েছে, এর মধ্যে উল্লেখযোগ্য হল স্যার চার্লস লক ইস্টলেক, এবং ব্যক্তিগত অনুদান দ্বারা, যা সংগ্রহের দুই তৃতীয়াংশ। ফলে সংগ্রহে এটি অনেক ইউরোপীয় জাতীয় গ্যালারীর তুলনায় আকারে ছোট হয়, কিন্তু পশ্চিমা চিত্র ভান্ডার কে বিকশিত করতে গুরুত্বপূর্ণ ভূমিকা পালন করে।
ন্যাশনাল গ্যালারির বর্তমান ভবনটি ১৮৩২ থেকে ১৮৩৮ সাল পর্যন্ত উইলিয়াম উইলকিন্স দ্বারা নকশা প্রণয়ন করা হয়। মূলত এই সময় থেকে ট্রাফালগার স্কয়ার সম্মুখের শুধুমাত্র বাইরের অংশটা অপরিবর্তিত রয়ে যায়, যেমন ভবনটি তার ইতিহাস জুড়ে খণ্ডে খণ্ডে সম্প্রসারণ করা হয়েছে।
ব্রেই ওয়াট
উইন্ডহ্যাম লরেন্স রোটুন্ডা (জন্ম মে ২৩, ১৯৮৭) হলেন একজন আমেরিকান পেশাদার কুস্তিগীর। তিনি ডাব্লিউডাব্লিউই এর সাথে চুক্তিবদ্ধ, সেখানে তিনি তার রিং নাম ব্রেই ওয়াট দিয়ে কুস্তি লড়েন এবং দ্য ওয়াট ফ্যামেলির নেতা। সে পূর্বে দ্য নেক্সাসের সদস্য হিসেবে হুসকি হারিস নামে ডাব্লিউডাব্লিউই তে কুস্তি লড়তেন। তার ছোট ভাই টেইলর রোটুন্ডা বা বো ড্যালাস ডাব্লিউডাব্লিউই তে কুস্তি লড়েন। তার ছোট ভাইয়ের সাথে তিনি দুইবার ফ্লোরিডা ট্যাগ চ্যাম্পিয়নশীপ জয় লাভ করেছেন।
ব্রেই ওয়াট তৃতীয় প্রজম্মের কুস্তিগির।
রোটুন্ডা হেরমান্ডো হাই স্কুলে পড়াশোনা করেছেন, ২০০৫ সালে সেখানে সে এ অপেশাদার কুস্তি চ্যাম্পিয়নশীপ জয় লাভ করেন। ২০০৫ সালে তিনি হাই স্কুল থেকে স্নাতক লাভ করেন। তিনি ফুটবলে ডিফেনসিভ ট্যাকল এবং গার্ড হিসেবে খেলতেন। দুইটি সিজনের জন্য রোটুন্ডা কলেজ অব দ্য সিকুইয়াস এর হয়ে খেলেছেন। তিনি দ্বিতীয় বর্ষের আক্রমাণত্মক রক্ষক হিসেবে দ্বিতীয়-দল অল-আমেরিকান সম্মান অর্জন করেছেন। তিনি টোরি বিশ্ববিদ্যালয় থেকে ফুটবলে বৃত্তি লাভ করেছেন, সেখানে তিনি দুই বছরের জন্য কলেজিয়েট ফুটবল খেলেছেন তিনি কুস্তিগির হবে বলে সিদ্ধান্ত নেওয়ার পর টোরি ত্যাগ করেন।
২০০৯ সালের এপ্রিল মাসে রোটুন্ডার অ্যালেক্স রোটুন্ডো নাম ব্যবহার করে জয়ের সাথে তার ফ্লোরিডা চ্যাম্পিয়নশীপ রেসলিং (FCW) এ অভিষেক হয়।পরে তিনি তার নাম পরিবর্তন করে ডুক রোটুন্ডো রাখেন। ২০০৯ সালের জুন মাসে, রোটুন্ডা তার ছোট ভাই, বো এর সাথে দল গঠন করেন। জুলাই ২৩ এর এফসিডাব্লিউ টেলিভিশন ট্যাপিং এ, ফ্লোরিডা ট্যাগ টিম চ্যাম্পিয়নশীপ এর এক নম্বর প্রতিদ্বন্দী হওয়ার জন্য দ্য রোটুন্ডো ব্রাদারস ডুড বাস্টারসকে (ক্যাইলেন ক্রফট এবং ট্রেন্ট ব্যারেটা) পরাজিত করে। ঐ একই রাতে, তারা জাস্টিন এঙ্গেল এবং ক্রিস লোগানকে হারিয়ে ফ্লোরিডা ট্যাগ টিম চ্যাম্পিয়নশীপ জয় লাভ করে। তারা সফলভাবে ড্যাইলান ক্লেইন এবং ভ্যান্স আরচার এবং কার্ট হকিন্স এবং হেথ স্লাটারের দলকে পরাজিত করে চ্যাম্পিয়নশীপ রক্ষা করেছেন। ১৯ নভেম্বরের এফসিডাব্লিউই টেলিভিশন ট্যাপিং এ, ডুড ব্রাদারস রোটুন্ড ব্রাদারসকে হারিয়ে এফসিডাব্লিউ ট্যাগ টিম চ্যাম্পিয়নশীপ জয় লাভ করেন।
রোটুন্ডা অকল্যান্ড রাইডার্স এর ভক্ত
* প্রবেশ সঙ্গীত
সি. কে. নায়ডু
কোত্তারি কানাকাইয়া নায়ডু (; ; জন্ম: ৩১ অক্টোবর, ১৮৯৫ - মৃত্যু: ১৪ নভেম্বর, ১৯৬৭) মহারাষ্ট্রের নাগপুরে জন্মগ্রহণকারী বিখ্যাত ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন ‘সিকে’ ডাকনামে পরিচিত সি. কে. নায়ডু। এছাড়াও, ভারত ক্রিকেট দলের প্রথম টেস্ট অধিনায়কের দায়িত্বে ছিলেন তিনি।
দীর্ঘদেহী ও ছন্দোময় ভঙ্গীমার অধিকারী ছিলেন নায়ডু। তাঁর নিকটতম দলীয় সঙ্গী সৈয়দ মুশতাক আলী তাঁকে মজা করে ‘মাঠের বাঘরূপে’ ডাকতেন।
সাত বছর বয়সে বিদ্যালয় দলে খেলার জন্য মনোনীত হন ও তাঁর উজ্জ্বল ভবিষ্যত প্রকাশ করেন। ১৯১৬ সালে বোম্বে ত্রি-দেশীয় প্রতিযোগিতায় অংশগ্রহণের মাধ্যমে তাঁর প্রথম-শ্রেণীর ক্রিকেটে অভিষেক ঘটে। ইউরোপীয় দলের বিপক্ষে হিন্দু দলের সদস্য মনোনীত হন। দলের রান ৭৯/৭ হবার পর নয় নম্বরে ব্যাটিংয়ে নামেন।
১৯২৬-২৭ মৌসুমে আর্থার জিলিগানের নেতৃত্বে এমসিসি প্রথমবারের মতো ভারত সফরে আসে। বোম্বে জিমখানা মাঠে হিন্দু দলের পক্ষে খেলেন ও নায়ডু ১১৬ মিনিট ক্রিজে অবস্থান করে ১১ ছক্কার সাহায্যে ১৫৩ রান তোলেন। বব ওয়াটের বল থেকে একটি ছক্কা জিমখানার ছাদে যায়। তাঁর এ ইনিংসের স্বীকৃতিস্বরূপ এমসিসি একটি রূপোর ব্যাট উপহার হিসেবে তুলে দেয়।
১৯৫৬-৫৭ মৌসুমে রঞ্জি ট্রফিতে ৬২ বছর বয়সে উত্তরপ্রদেশ দলের সদস্য হিসেবে খেলেন। খেলায় তিনি ৫২ রান তুলেন। মৌসুমের শুরুতে রাজস্থানের বিপক্ষে ৮৪ তোলেন। ১৯৬৩-৬৪ মৌসুমে দাতব্য খেলায় সর্বশেষ অংশ নেন। মহারাষ্ট্রের গভর্নর একাদশের সদস্যরূপে মহারাষ্ট্র মূখ্যমন্ত্রী একাদশের বিপক্ষে খেলেন। ১৯৫৮ সাল পর্যন্ত নিয়মিতভাবে প্রথম-শ্রেণীর ক্রিকেটে অংশ নিয়েছেন তিনি। পরবর্তীতে ১৯৬৩ সালে ৬৮ বছর বয়সেও শেষবারের মতো খেলার জগতে ফিরে এসেছিলেন। ১৯২৩ সালে হোলকারের শাসক ইন্দোরে আসার আমন্ত্রণ জানান ও তাঁর সেনাবাহিনীর অধিনায়ক মনোনীত করেন। এরফলে হোলকারের সেনাবাহিনীতে কর্নেল হিসেবে তাঁকে সম্মানিত করা হয়।
ইংল্যান্ডে ভারতের সফরের মাধ্যমে টেস্ট সিরিজের অভিষেক ঘটে। পোরবন্দরের মহারাজা অধিনায়ক ও লিম্বডির ঘণশ্যামসিংজীকে সহঃ অধিনায়কের দায়িত্ব দেয়া হয়। কিন্তু সফরের দুই সপ্তাহ পূর্বে দূর্বল স্বাস্থ্যের কারণে পরবন্দর বাদ পড়েন ও লিম্বডি অধিনায়ক হন। লর্ডসে উদ্বোধনী টেস্ট শুরু হবার পূর্ব দিন পিঠের আঘাতে লিম্বডি বাদ পড়লে নায়ডু ভারত দলের নেতৃত্ব পান।
সফরের ২৬টি প্রথম-শ্রেণীর খেলার সবগুলোতেই নায়ডু অংশ নেন। ৪০.৪৫ গড়ে ১,৬১৮ রানসহ ৬৫ উইকেট তুলে নেন। পরের বছরই অর্থাৎ ১৯৩৩ সালে উইজডেন কর্তৃপক্ষ তাঁকে বর্ষসেরা ক্রিকেটাররূপে ঘোষণা করে। ঐ মৌসুমে তিনি ৩২ ছক্কা হাঁকান। তন্মধ্যে এজবাস্টনে খেলা অবস্থায় একটি বলকে রিভার রিয়ায় পাঠিয়ে দেন যা পার্শ্ববর্তী কাউন্টিতে প্রবেশ করেছিল।
১৯৩৩-৩৪ মৌসুমে ডগলাস জারদিনের নেতৃত্বাধীন দূর্বলমানের এমসিসি দল ভারতে আসে। পাঞ্জাব গভর্নর একাদশের পক্ষে তিনি সেঞ্চুরি হাঁকান। ফলশ্রুতিতে টেস্ট সিরিজের জন্য তাঁকে অধিনায়ক হিসেবে মনোনীত করা হয়। ১৫ থেকে ১৮ ডিসেম্বর তারিখে বোম্বে জিমখানা মাঠে প্রথমবারের মতো ভারতে টেস্ট ক্রিকেট খেলা হয়। লক্ষাধিক দর্শক খেলা দেখতে আসেন। কিন্তু ভারত ২-০ ব্যবধানে সিরিজে পরাজিত হয়।
১৯৪১ সালে প্রথম ক্রিকেটার হিসেবে ব্রান্ডের সাথে চুক্তিবদ্ধ হন। ১৯৫৬ সালে তৎকালীন ভারত সরকার দ্বিতীয় সর্বোচ্চ বেসামরিক পুরস্কার পদ্মভূষণ প্রদান করে।
আরমান কোহলি
আরমান কোহলী (২৩শে মার্চ, ১৯৬৬) হলেন একজন ইন্ডিয়ান অভিনেতা। তিনি ছবি পরিচালক "রাজকুমার কোহলী" এবং নায়িকা নিশির ছেলে। তাঁর বাবার পরিচালিত "বদলে কি আগ" (১৯৮২) ও "রাজ তিলক" (১৯৮৪) নামক দুটি ছবিতে শিশু শিল্পী হিসেবে প্রথম আত্মপ্রকাশ করেছিলেন। তবে তিনি ১৯৯২ সালে তাঁর পিতা কর্তৃক পরিচালিত "বিরোধী" ছবিতে প্রথমবারের মত নায়ক হিসেবে পদার্পণ করেন।
আরমান প্রয়াত দিব্যা ভারতীর বিপরীতে দিওয়ানা ছবির জন্য মনোনীত হন, কিন্তু ছবিটির প্রথম শুটিং সমাপ্তির পরই তিনি ছবিটি ছেড়ে দেন এবং পরে শাহরুখ খান তাঁর পরিবর্তন হিসেবে অভিনয় করেন, এবং ছবিটি সেসময় আরমানের জন্য কাকতালীয়ভাবে ব্লকবাস্টার হিট হিসেবে পরিগণিত হয়েছিল।
তিনি আরো অন্যান্য ছবিতে ১৯৯০ এর দশকে "দুশমন জামানা" (১৯৯২), "ওউলাদ কে দুশমন" (১৯৯৩) এবং "কাহার" (১৯৯৭)। পাঁচ বছর পর তিনি তারকাবহুল ছবি দিয়ে আবার ফিরে আসেন। ২০০২ সালে তাঁর গাড়ি এক পথচারীকে আঘাত করার ঘটনায় তিনি আলোচনায় চলে আসেন। ২০০৩ সালে ছবিতে তাঁর শেষ উপস্থিতি লক্ষ করা যায়।
২০১৩ সালের সেপ্টেম্বর মাসে তিনি বিগ বস ৭ নামক একটি রিয়্যালিটি শো’তে প্রতিযোগী হিসেবে অংশগ্রহণ করেন। রিয়্যালিটি শো চলাকালীন ১৬ই ডিসেম্বর ২০১৩, সহ-প্রতিযোগী সোফিয়া হায়াত-এর বিরুদ্ধে শারীরিক নির্যাতনের অভিযোগ আনলে তাঁকে গ্রেপ্তার করা হয়। তবে পরের দিনই তাঁকে জামিনে ছেড়ে দেয়া হয়। তাঁকে ২২শে ডিসেম্বর থেকে শো’টিতে অবাঞ্ছিত রাখা হয়।
১২ বছর পর রাজশ্রী প্রোডাকশনস্‌ সালমান খান প্রেম রতন ধন পায়ো ছবির মাধ্যমে বলিউডে ফিরে আসেন, ছবিটি মুক্তি পায় ১২ নভেম্বর ২০১৫।
স্টার টিভি (তুরস্ক)
স্টার টিভি হল একটি তুর্কি দেশব্যাপী সম্প্রচারিত টেলিভিশন চ্যানেল। ২০১১ সাল থেকে চ্যানেলটি দোঘুশ মিডিয়া গ্রুপের সত্ত্বাধিকারী ফেরিত শেহেঙ্কের মালিকানাধীন রয়েছে।
চেম উযান ও আহমেত ওযাল কর্তৃক ১৯৮৯ সালে ম্যাজিক বক্স নামে প্রতিষ্ঠিত স্টার টিভি তুরস্কের প্রথম বেসরকারি তিভি চ্যানেল। ১৯৯০-এর মে মাস থেকে চ্যানেলটি সম্প্রচার কার্যক্রম শুরু করে। ১৯৯০-এর শুরুর দিকে অল্প কিছু সময় জুড়ে একে স্টার ম্যাগিক বক্স নামে ডাকা হতো কারণ সেই সময়ে স্টার ১ নামটির সত্ত্ব অন্য আরেকটি মিডিয়া কর্পোরেশনের মালিকান্যায় ছিল। এর প্রথম লোগো ছিল পেছনে তারার ছায়া সমেত একটি নীল "এস" (s) অক্ষর এবংএবং ২০০০ সাল থেকে তা লাল রং-এ পরিবর্তিত হয়।
স্টার টিভি বিশ্বের বহু খ্যাতনামা ড্রামা সিরিয়াল প্রথমবারের মত তুরস্কে সম্প্রচার করেছে। এগুলোর মধ্যে অন্যতম হল "The A-Team", "Magnum, P.I." "Simon & Simon", "MacGyver", "Days of Our Lives", "M*A*S*H", "Lassie", "Murphy Brown", "Perfect Strangers", "Dragnet", "Charles in Charge", "The Jeffersons", "Twin Peaks", "Married… with Children", "The Bold and the Beautiful", "General Hospital", "All My Children", "Santa Barbara", "Another World", "Dallas", "21 Jump Street", "Miami Vice", "The Equalizer", "", "Wiseguy", "Leave It to Beaver", "Hunter", "Who's the Boss?", "Gimme a Break!", "Murder, She Wrote", "", "Time Trax", "Out of This World" এবং "Airwolf"।
১৯৯৯ সালে চ্যানেলটি তুরস্কে প্রথম ডিজিটাল সম্প্রচার শুরু করে।
২০০৪ সালের ফেব্রুয়ারিতে, স্টার টিভিকে টার্কিশ সেভিংস অ্যান্ড ডিপোজিট ইনস্যুরেন্স ফান্ড (TMSF) কর্তৃক তাঁদের সদ্য দখলে নেয়া ইমার ব্যাংক ও আদাব্যাংকের কোষাগারের দায়ভুক্ত ঋণ উসুল করতে তাদের নিয়ন্ত্রণাধীন অন্যান্য মিডিয়া প্রতিষ্ঠানসহ (সাতটি রেডিও স্টেশন, একটি পত্রিকা ও আরেকটি টিভি স্টেশন) সাময়িকভাবে নিষিদ্ধ ঘোষণা করা হয়। TMSF স্টারকে নিলামে তোলে, এবং দোগান মিডিয়া গ্রুপের অঙ্গ প্রতিষ্ঠান ইসিল টেলিভিশন ব্রডকাস্টিং কর্প. একে ৩০৬.৫ মিলিয়ন ডলারে কিনে নেয়, যা ছিল ২০০৫-র সেপ্টেম্বরের ডাকা নিলামে সর্বোচ্চ দাম।
২০১১ সালের ১৭ই অক্টোবর দোগান হোল্ডিং স্টার টিভিকে ডোগুশ মিডিয়া গ্রুপের কাছে ৩২৭ মিলিয়ন ডলারে বিক্রি করে দেয়।
১৯৯২ থেকে ৯৯ পর্যন্ত পার্লামেন্ট নামক সিগারেটের সৌজন্যে পার্লামেন্ট পাজার গেচেসি সিনেমাসি (Parliament Sunday Movie Night) নামে একটি সেগমেন্ট সম্প্রচারিত হট, যাতে ৈ চিগারেত কোম্পানির স্পন্সরশিপ থাকা সত্ত্বেও কোন বিজ্ঞাপন বিরতি ছাড়াই মানসম্পন্ন চলচ্চিত্র প্রদর্শিত হতো।
তুর্কি সরকার সিগারেটের বিজ্ঞাপন সম্প্রচার নিষিদ্ধের পড় থেকে এটির সম্প্রচার জোরপূর্বক স্থগিত করা হয়।
১৯৯২ এর ২১শে মে থেকে চ্যানেলটি এইচডি সম্প্রচার শুরু করে।
চ্যানেলটি ইউরো স্টার নামে ইউরোপে প্রদর্শিত হয়, যাতে শুধুমাত্র চ্যাম্পিয়নস লীগের সরাসরি সম্প্রচারটি প্রদর্শিত হয় না।
১১তম জাতীয় চলচ্চিত্র পুরস্কার (বাংলাদেশ)
১১তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ১১তম আয়োজন; যা ১৯৮৬ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে। ১৯৮৮ সালের ২৫ জুন সোনারগাঁও হোটেলে আয়োজিত এক অনুষ্ঠানের পুরস্কার প্রদান করা।
এই বছর ১৯টি শাখার মধ্যে ৩টি যৌথ পুরস্কারসহ ১৫টি শাখায় পুরস্কার প্রদান করা হয়।
আদেশ শ্রীবাস্তব
আদেশ শ্রীবাস্তব (৪ সেপ্টেম্বর ১৯৬৪ - ৫ সেপ্টেম্বর ২০১৫) একটি সঙ্গীত এবং ভারতীয় সঙ্গীতের গায়ক ছিলেন। তাঁর কর্মজীবনের অবশ্যই ধরে তিনি ১০০ টির বেশি হিন্দি চলচ্চিত্র গান রচনা করেছিলেন। মাত্র ৫১ বছরে পা রাখার ১ দিন পরেই তিনি কোকিলাবেন হাসপাতালে ক্যান্সারে আক্রান্ত হয়ে মারা যান। শ্রীবাস্তব বিজেতা পন্ডিত যতীন-লালিত ও অভিনেত্রী সুলক্ষনা পণ্ডিতের বোনকে বিয়ে করেছিলেন। তাদের দুই ছেলে, যথা অনিভেশ এবং অভিতেশ ছিল। তাঁর জ্যেষ্ঠ ভ্রাতা চিথ্রেশ শ্রীবাস্তব আইলাইন টেলিফিল্ম এবং ইভেন্টস, ইভেন্ট ম্যানেজমেন্ট রাহাত ফাতেহ আলী খান কালো টাকা ঘটনায় জড়িত কোম্পানির মালিকানাধীন। চিথ্রেশ ২০১১ সালে একটি গাড়ি দুর্ঘটনায় মারা যান।
মেহের আফরোজ শাওন
মেহের আফরোজ শাওন (জন্ম: ১২ অক্টোবর ১৯৮১) হলেন একজন বাংলাদেশি অভিনেত্রী, পরিচালক ও গায়িকা। তিনি বাংলাদেশের জনপ্রিয় কথাসাহিত্যিক হুমায়ূন আহমেদের দ্বিতীয় স্ত্রী ছিলেন।
শাওনের বাবা মোহাম্মাদ আলী ও মাতা তহুরা আলী। তার মা তহুরা আলী জাতীয় সংসদের একজন সংসদ সদস্য।
শাওন ১৯৯৬ সালে হুমায়ূন আহমেদের "নক্ষত্রের রাত" ধারাবাহিক নাটকে অভিনয়ের মাধ্যমে অভিনয় জীবন শুরু করেন। অভিনয় জীবনে তিনি অনেক জনপ্রিয় নাটক ও চলচ্চিত্রে অভিনয় করেন। তার অভিনীত নাটক দর্শক মহলেও ব্যাপক জনপ্রিয়তা লাভ করে।
সিরাজগঞ্জ পলিটেকনিক ইন্সটিটিউট
ফকিরতলা, কাজিপুর রোড। সিরাজগঞ্জ
এটি শিক্ষা কার্যক্রম শুরু করে ২০০৪ সালে মাত্র ৪০ জন ছাত্রছাত্রী এবং ১ টি মাত্র কম্পিউটার টেকনোলজি নিয়ে। বর্তমানে এই প্রতিষ্ঠানে ৫ টি টেকনোলজি চালু আছে।
একাডেমিক টেকনোলজিসমূহের মধ্যে রয়েছে:
বাংলাদেশ সার্ভে ইন্সটিটিউট
বাংলাদেশ সার্ভে ইন্সটিটিউট, শিক্ষা মন্ত্রণালয়ের অধীন কারিগরি শিক্ষা অধিদপ্তরের একটি শিক্ষা প্রতিষ্ঠান। বাংলাদেশ সার্ভে ইন্সটিটিউট ১৯১৪ সালে প্রতিঠিত হয়। এই প্রতিষ্ঠানে ডিপ্লোমা ইন ইঞ্জিনিয়ারিং (সার্ভে) চার বছর মেয়াদী একটি কোর্স চালু আছে। বাংলাদেশ সার্ভে ইন্সটিটিটে প্রথম শিফ্ট ও দ্বিতীয় শিফ্টে ছাত্র-ছাত্রীদের শিক্ষাকার্যক্রম পরিচালিত হচ্ছে। এই সার্ভে কোর্সের মাধ্যমে শিক্ষার্থীদের মানোন্নয়ন ও দক্ষ মানব সম্পদ সৃষ্টি করা হচ্ছে। ছাত্র-ছাত্রীরা এই শিক্ষা গ্রহন করে দেশের অভ্যন্তরে এই শিক্ষা সংশিষ্ট বিভিন্ন সংস্থায় ও আন্তর্জাতিক বিভিন্ন সংস্থায় দক্ষতার সহিত নিয়োজিত আছে।
সার্ভে শিক্ষার মাধ্যমে দেশের মানব সম্পদ উন্নয়ন, অর্থনৈতিক সমৃদ্ধি অর্জন এবং জীবন যাত্রার মানোন্নয়ন।
বাবুই বাটান
বাবুই বাটান, ছোট বাবুই বাটান বা পুটুলে চ্যাগা নামেও পরিচিত ("Glareola lactea") গোত্রের পাখিটির বৈজ্ঞানিক নাম Glareola lactea।
বাবুই বাটান ভারত পাকিস্তান এবং দক্ষিণ এশিয়ার স্থায়ী বাসিন্দা। এদের ডিসেম্বর থেকে মার্চ পর্যন্ত নদীর তীরে সাধারণ দখা ‌যায়।
বাবুই বাটান আকারে চড়ুই পাখির চেয়ে কিছুটা বড়। ঠোঁটের আগা থেকে লেজের ডগা পর্যন্ত লম্বায় ১৭ সেন্টিমিটার এবং ওজনে ৪২ গ্রাম। দেহের ওপরের অংশ বালু-ধূসর ও নিচের অংশ সাদাটে। গলায় আবছা ডোরা থাকে। ডানার আগা কালো। লেজ সাদা ও অগ্রভাগ কালো। চোখ কালচে-বাদামি এবং চোখের চারদিকে সাদা বলয় থাকে। ঠোঁট কালো। পা খাটো ও কালো। প্রজননকালে স্ত্রী-পুরুষনির্বিশেেষ উভয়ের ঠোঁটের গোড়া লাল হয়ে যায়।
বাইনারি লার্জ অবজেক্ট
বাইনারি লার্জ অবজেক্ট () বা ব্লব হল এক ধরনের তথ্য সংরক্ষণের পদ্ধতি যার মাধ্যমে অনেক বড় আকারের বাইনারি ডাটা জমা করে রাখা যায় । সাধারণত এর মাধ্যমে ডাটা ভাণ্ডারে ছবি , শব্দ , স্ট্রিমিং ডাটা অবজেক্ট জমা করে রাখা হয় । এটি বিশেষ কয়েকটি ডাটাবেসে সমর্থন করে ।
ব্লবস হল বিরাট বাইনারি ডাটা সংরক্ষণের পদ্ধতি যা জিম স্টারকি ১৯৫৮ সালে উদ্ভাবন করেন । পরে বিশাল বাইনারি তথ্য জমা করে রাখার জন্য ইনফোমিক্স বিকল্প হিসাবে বাক্রনাইম বাইনারি লার্জ অবজেক্ট আবিষ্কার করে ।
এই ডাটা সিস্টেমের মাধ্যমে এক তথ্য ভাণ্ডার হতে অন্য তথ্য ভাণ্ডারে কোন রকম ত্রুটি ছাড়াই ডাটা স্থানান্তর সম্ভব হয় । করন এটি এমন কারিগরি ভাবে সাজানো হয়েছে যে কোন প্রকার পরীক্ষার প্রয়োজন নেই । 
যেহেতু এটি অনেক ডাটা সংরক্ষণে ব্যবহার করা হয় তাই সাধারণ কম্পিউটারে এটি কম ব্যবহার করা হয় । ১৯৭০ - ১৯৮০ তে এই ডাটা সংরক্ষণ ব্যবস্থা পরিচিতি লাভ করে এবং এর পেছনে আইবিএম ও ডিবি২ বিশেষ ভূমিকা পালন করে ।
সাধারণ ডাটাবেসে এটি ব্লব নামে বেশি পরিচিত তবে একে "বেসিক লার্জ অবজেক্ট" অথবা "বাইনারি ডাটা টাইপ" নামে ডাকা হয় । তবে এটির এক্রনাইম ব্লব নাম ব্যবহার করা উচিত । Also might be referred to as the acronym "BLOB".
সিডনি থান্ডার
দি সিডনি থান্ডার হচ্ছে একটি অস্ট্রেলিয়ার পেশাদার ক্রিকেট দল, যেটি অস্ট্রেলিয়ার ঘরোয়া টুয়েন্টি২০ ক্রিকেট প্রতিযোগিতা হিসেবে বিগ ব্যাশ লিগ নামে প্রতিদ্বন্দ্বীতা করে থাকে। দলটির ঘরের মাঠ হল সিডনি অলিম্পিক পার্কের সিডনি শোগ্রাউন্ড স্টেডিয়াম। দলটির পোশাকের রং তৈরী করা হয়েছে বৈদ্যুতিক সবুজের সংমিশ্রণে।
"'গাঢ়" লেখা দ্বারা আন্তর্জাতিক ক্রিকেটার চিহ্নিত করা হয়েছে।
+= একটা খেলাতে অংশগ্রহণ করেননি
১২তম জাতীয় চলচ্চিত্র পুরস্কার (বাংলাদেশ)
১২তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ১২তম আয়োজন; যা ১৯৮৭ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে। ১৯৮৯ সালের ২৪ ফেব্রুয়ারি ওসমানী মিলনায়তনে বেগম রওশন এরশাদ পুরস্কার বিতরণ করেন। এই বছর ১৯টি শাখার মধ্যে ১৬টি শাখায় পুরস্কার প্রদান করা হয়। শ্রেষ্ঠ চলচ্চিত্রসহ অপর ২টি শাখায় কোন পুরস্কার দেয়া হয়নি। ২টি শাখায় যৌথভাবে পুরস্কার দেয়া হয়।
শাবানার এটি পঞ্চমবারের মত শ্রেষ্ঠ অভিনেত্রী হিসেবে জাতীয় চলচ্চিত্র পুরস্কার বিজয়। আলমগীর এই বছর দ্বিতীয়বারের মত শ্রেষ্ঠ অভিনেতা হিসেবে এবং আনোয়ার হোসেন ও আবুল খায়েরও দ্বিতীয়বারের মত শ্রেষ্ঠ পার্শ্বচরিত্রে অভিনেতা হিসেবে এই পুরস্কার লাভ করেন। এ. জে. মিন্টু ও দিতি প্রথমবারের মত যথাক্রমে শ্রেষ্ঠ পরিচালক ও শ্রেষ্ঠ পার্শ্বচরিত্রে অভিনেত্রী হিসেবে এই পুরস্কার লাভ করেন।
আবদুল হাফিজ কারদার
আবদুল হাফিজ কারদার (; ; জন্ম: ১৭ জানুয়ারি, ১৯২৫ - মৃত্যু: ২১ এপ্রিল, ১৯৯৬) তৎকালীন ব্রিটিশ ভারতের লাহোরে জন্মগ্রহণকারী পাকিস্তানের বিশিষ্ট আন্তর্জাতিক ক্রিকেটার ছিলেন। পাকিস্তান ক্রিকেট দলের অন্যতম সদস্য ছিলেন তিনি। দলে তিনি মূলতঃ বামহাতি ব্যাটসম্যান ও স্লো লেফট আর্ম অর্থোডক্স স্পিনারের দায়িত্ব পালন করতেন আবদুল কারদার।
তিনি তাঁর সময়কালের খুব স্বল্পসংখ্যক ক্রিকেটারদের একজন হিসেবে ইংল্যান্ডের বিপক্ষে ভারত দলের পক্ষে খেলেন। স্বাধীনতার পর পাকিস্তানের প্রতিনিধিত্ব করেন তিনি। তিনজনের একজন হিসেবে ভারত ও পাকিস্তান - উভয় দেশের পক্ষে টেস্ট ক্রিকেটে অংশ নিয়েছেন। অন্য দু‘জন হচ্ছেন আমির ইলাহি ও গুল মোহাম্মদ। পাকিস্তান ক্রিকেট দলের পক্ষে প্রথম অধিনায়কের দায়িত্ব পালন করেন তিনি। বৈশ্বিক পর্যায়ে তাঁকে ‘পাকিস্তান ক্রিকেটের জনক’রূপে আখ্যায়িত করা হয়ে থাকে।
১৯২৫ সালে পাঞ্জাবের লাহোরে বিখ্যাত কারদার আরাইন পরিবারে জন্মগ্রহণ করেন। লাহোরের ইসলামিয়া কলেজে পড়াশোনা করেন। ঘরোয়া ক্রিকেটে অক্সফোর্ড বিশ্ববিদ্যালয়, উত্তর ভারত ও মুসলিমের পক্ষে খেলেছিলেন।
প্রথম-শ্রেণীর ক্রিকেটে ২৯.৮৩ গড়ে ৬,৮৩২ রানসহ ২৪.৫৫ গড়ে ৩৪৪ উইকেট পেয়েছেন তিনি।
ভারত বিভাজনের পর পাকিস্তান টেস্ট মর্যাদা পায় ও ১৯৪৮ থেকে ১৯৫২ মেয়াদে পাকিস্তানের পক্ষে খেলেন। এছাড়াও ওয়ারউইকশায়ার ও পাকিস্তান সার্ভিসেস দলের প্রতিনিধিত্ব করেন। ১৯৫২-৫৩ মৌসুমে স্বাগতিক ভারতের বিপক্ষে খেলার জন্য তাঁকে অধিনায়কের দায়িত্ব দেয়া হয়। কারদার তাঁর দলীয় সঙ্গীদেরকে লালা অমরনাথের ভারতের বিপক্ষে ফিল্ডিংয়ে পাঠান। দিল্লি ও বোম্বেতে পরাজিত হয়ে সিরিজ খোয়ায়। কিন্তু, লখনউয়ে অনুষ্ঠিত দ্বিতীয় টেস্টে তাঁর দল প্রথমবারের মতো জয়ী পায়।
কারদার ঐ সময়কার সকল টেস্টভূক্ত দলের বিপক্ষে নেতৃত্ব দেন ও প্রত্যেক দলের বিপক্ষে জয়লাভ করে তাঁর দল। তন্মধ্যে ১৯৫৪ সালে ওভালে স্বাগতিক ইংল্যান্ডের বিপক্ষে জয় পেয়ে সিরিজে সমতা আনে তাঁর দল। এছাড়াও ১৯৫৭ সালে করাচিতে সফরকারী অস্ট্রেলিয়ার বিপক্ষ একমাত্র টেস্টে প্রথম জয়ের ইতিহাস গড়ে তাঁর দল। তাঁর অধিনায়কত্বে পাকিস্তান ২৩ টেস্টের ৬টিতে জয় ও ৬টিতে পরাজিত হয়। বাদ-বাকী খেলাগুলোয় ড্র করে।
১৯৫৮ সালে ক্রিকেট থেকে অবসর নেন ও রাজনীতিতে যোগ দেন। ১৯৭০-এর দশকে পাকিস্তান ক্রিকেট বোর্ডের সভাপতির দায়িত্ব পালন করেন তিনি। কিন্তু, খেলোয়াড়দের সাথে আর্থিক বিরোধের প্রেক্ষিতে তাঁকে বরখাস্ত করা হয়।
১৯৯৬ সালে নিজ শহর লাহোরে দেহাবসানের পূর্বে সুইজারল্যান্ডে পাকিস্তানের রাষ্ট্রদূত হিসেবে দায়িত্ব পালন করেন। এছাড়াও ১৯৭০ সালে পাকিস্তান পিপলস পার্টির পক্ষে পাঞ্জাবের প্রাদেশিক আইনসভায় সদস্য নির্বাচিত হন ও প্রাদেশিক মন্ত্রী হিসেবে অন্তর্ভুক্ত হন।
ভারতীয় বিজ্ঞান শিক্ষা ও গবেষণা সংস্থান (ভোপাল)
ভারতীয় বিজ্ঞান শিক্ষা ও গবেষণা সংস্থা, ভোপাল (; IISER-B) হল ভারতের একটি স্বশাসিত বিজ্ঞান শিক্ষা ও গবেষণা প্রতিষ্ঠান। ২০০৮ সালে ভারত সরকারের মানবসম্পদ উন্নয়ন মন্ত্রক এই বিশ্ববিদ্যালয়টি স্থাপন করে। এই প্রতিষ্ঠানটি মধ্যপ্রদেশ রাজ্যের রাজধানী ভোপালে অবস্থিত। এটি একটি স্বশাসিত সংস্থান যা ছাত্রদের পুরস্কার হিসেবে স্বপ্রদত্ত ডিগ্রি প্রদান করে।
ভারতীয় বিজ্ঞান শিক্ষা ও গবেষণা সংস্থান (মোহালি)
ভারতীয় বিজ্ঞান শিক্ষা ও গবেষণা সংস্থা, মোহালি (; IISER-M) হল ভারতের একটি স্বশাসিত বিজ্ঞান শিক্ষা ও গবেষণা প্রতিষ্ঠান। ২০০৭ সালে ভারত সরকারের মানবসম্পদ উন্নয়ন মন্ত্রক এই বিশ্ববিদ্যালয়টি স্থাপন করে। এই প্রতিষ্ঠানটি পাঞ্জাবের মহালিতে অবস্থিত। এটি একটি স্বশাসিত সংস্থান যা ছাত্রদের পুরস্কার হিসেবে স্বপ্রদত্ত ডিগ্রি প্রদান করে।
তানজিম আহমেদ সোহেল তাজ
সোহেল তাজ (জন্ম ৫ জানুয়ারি, ১৯৭০) একজন বাংলাদেশী রাজনীতিবিদ এবং বাংলাদেশ স্বরাষ্ট্র মন্ত্রণালয়ের প্রাক্তন প্রতিমন্ত্রী। স্বাধীন বাংলাদেশের প্রথম প্রধানমন্ত্রী তাজউদ্দীন আহমদ এবং সৈয়দা জোহরা তাজউদ্দীনের সর্বকনিষ্ঠ সন্তান তিনি।
তিনি গাজীপুর জেলার অন্তর্গত কাপাসিয়ার দরদরিয়া গ্রামে ১৯৭০ সালের ৫ জানুয়ারি জন্মগ্রহণ করেন। তার বাবা তাজউদ্দীন আহমদ ছিলেন বাংলাদেশের প্রথম প্রধানমন্ত্রী ও স্বাধীনতা সংগ্রামের অন্যতম নেতা। মা সৈয়দা জোহরা তাজউদ্দীন ছিলেন বাংলাদেশ আওয়ামী লীগের সভাপতিমণ্ডলীর সদস্য। ৪ ভাই বোনের মধ্যে তানজিম সবার ছোট। বড় বোনে শারমিন আহমদ রিপি; মেজো বোন বিশিষ্ট লেখিকা ও কলামিস্ট এবং গাজীপুর-৪ আসনের বর্তমান সংসদ সদস্য সিমিন হোসেন রিমি এবং ছোট বোন মাহজাবিন আহমদ মিমি।
তিনি সেন্ট ফ্রান্সিস জেভিয়ার্স গ্রীন হেরাল্ড ইন্টারন্যাশনাল স্কুলে পড়াশুনা করেন এবং পরে ব্রিটিশ কাউন্সিল থেকে "ও" লেভেল সম্পন্ন করেন। এছাড়াও তিনি আমেরিকান বিশ্ববিদ্যালয়ে ব্যাচেলর অব বিজনেস এডমিনিস্ট্রেশন ডিগ্রি ও ২০০৮ সালে তিনি যুক্তরাষ্ট্রের গর্ডন বিশ্ববিদ্যালয়ে মাস্টার্স ডিগ্রি সম্পন্ন করেন।
তিনি ২০০১ সালের নির্বাচনে গাজীপুর-৪ (কাপাসিয়া) থেকে জাতীয় সংসদ সদস্য নির্বাচিত হন। তখন তিনি যুব ও ক্রীড়া মন্ত্রণালয়ের দায়িত্বে ছিলেন। ২০০৮ সালে একই আসন থেকে সাংসদ হিসাবে নির্বাচিত হন। ২০০৯ সালের ৬ জানুয়ারি আওয়ামী লীগ নেতৃত্বাধীন মন্ত্রিসভায় স্বরাষ্ট্র প্রতিমন্ত্রীর দায়িত্ব পান সোহেল তাজ। একই বছরের ৩১ মে মন্ত্রিসভা থেকে ব্যক্তিগত কারণে তিনি পদত্যাগ করেন। ২০১২ সালের ২৩ এপ্রিল সংসদ সদস্য পদ থেকেও পদত্যাগ করেন সোহেল তাজ। তবে প্রক্রিয়াগত ভিত্তিতে এটি তখন গ্রহণ না করা হলে, ৭ জুলাই ২০১২ তারিখে তিনি আবার পদত্যাগপত্র পেশ করেন; তখন তার পদত্যাগপত্র গ্রহণ করা হয়।
ভারতীয় বিজ্ঞান শিক্ষা ও গবেষণা সংস্থান (পুণে)
ভারতীয় বিজ্ঞান শিক্ষা ও গবেষণা সংস্থা, পুণে (; IISER-P) হল ভারতের একটি স্বশাসিত বিজ্ঞান শিক্ষা ও গবেষণা প্রতিষ্ঠান। ২০০৬ সালে ভারত সরকারের মানবসম্পদ উন্নয়ন মন্ত্রক এই বিশ্ববিদ্যালয়টি স্থাপন করে। এই প্রতিষ্ঠানটি ভারতীয় অধিরাজ্যের রাজ্য মহারাষ্ট্রের পুণেতে অবস্থিত। এটি একটি স্বশাসিত সংস্থান যা ছাত্রদের পুরস্কার হিসেবে স্বপ্রদত্ত ডিগ্রি প্রদান করে।
প্রকৃতি বনাম প্রতিপালন
প্রকৃতি বনাম প্রতিপালন () নামক বিতর্কটি মূলত ব্যক্তিভেদে বৈশিষ্ট্যের পার্থক্যের পেছনে কোন ব্যক্তির "জন্মগত বৈশিষ্ট্য (প্রকৃতি) বনাম ব্যক্তিগত অভিজ্ঞতা (প্রতিপালন)" সম্পর্কিত কার্যকারিতা নিয়ে আলোচনা করে। জনসংখ্যা বংশগতিবিদ্যায়, পূর্বপুরুষ হতে কোন বৈশিষ্ট্যের পরবর্তী প্রজন্মে প্রবাহিত হওয়ার ক্ষমতা সেসকল বৈশিষ্ট্যে মাঝে সীমাবদ্ধ যেগুলো জিনগতভাবে উত্তরাধিকারসূত্রে পাওয়া যায়। এ সকল বৈশিষ্ট্যের মধ্যে আচরণিক ও চরিত্রগত বৈশিষ্ট্যও অন্তর্গত। যদিও এই বিতর্কটি মানব প্রজাতিকে কেন্দ্র করে সাধারণত ঘটে থাকে, তবুও প্রাণী ও উদ্ভিদসহ অন্য যে কোন জীবের ক্ষেত্রে এই অনুসন্ধান-নীতি প্রয়োগ করা যায়।
যমজ সন্তানগণ জিনগতভাবে একই বৈশিষ্ট্যের অধিকারী বলে তারা প্রকৃতিগতভাবে অভিন্ন, তাই প্রতিপালনের অভিন্নতা ও বিভিন্নতার মাধ্যমে তাদের উপরই এই বিতর্কের গবেষণাটি বেশিরভাগ করা হয়েছে। এরকম কিছু গবেষণায় দেখা গেছে, যমজ শিশুদের রক্তের গ্রুপ চোখের মণির রং জিনগত; উচ্চতা ও ওজন আংশিক জিনগত ও আংশিক পরিবেশগত; মেধাবিকাশ অনেকটাই জিনগত এবং ভাষাজ্ঞান পুঁতাই পরিবেশগত। ফ্রান্সিস গ্যাল্টন প্রথম এই গবেষণাটি করেন, যিনি সম্পর্কে ডারউইনের একজন আত্মীয় ছিলেন। গ্যাল্টন প্রকৃতি ও প্রতিপালনকে পরস্পরের বিকল্প নামক তত্ত্বের কোন বিরোধিতা করেন নি। তবে উক্ত পরিভাষাটি অতিরিক্ত-সরলীকরণের অভিযোগে সমালোচিত হয়েছে। তবে সকল লেখকই স্বীকার করেন যে আমাদের পরিবর্ধনে দুটি উপাদানেরই ভূমিকা রয়েছে। দার্শনিক জন লেক মনে করতেন যে মানুষ তার মানসিক বৈশিষ্ট্যগুলো প্রতিপালন থেকে পায়। তিনি এক্ষেত্রে শুধু আমাদের চেতনাগত জ্ঞান অর্জনের প্রক্রিয়া নিয়েই গবেষণা করেছিলেন।
প্রকৃতি এবং প্রতিপালন উভয়েই আমাদের বৃদ্ধিতে আন্তঃপ্রতিক্রিয়াশীলভাবে অবদান রাখে, এবং বহু মনস্তত্ত্ববিদ ও নৃতত্ত্ববিদ এদের মধ্যে তুলনা করাকে অযৌক্তিক বলে মনে করেন। তারা একে আধুনিক বিজ্ঞানের দৃষ্টিতে মেয়াদ-উত্তীর্ণ ও সেকেলে মতবাদ বলে মনে করেন।
ফিলিপাইনে ইসলাম
ফিলিপাইনে ইসলাম ধর্মের ইতিহাস অনেক প্রাচীন; ইসলাম ফিলিপাইনের সবচেয়ে প্রাচীন নথিভুক্ত একেশ্বরবাদী ধর্ম। পারস্য উপসাগর, দক্ষিণ ভারত এবং অন্যান্য মুসলিম সালতানাত থেকে আগত মুসলিম বনিকদের মাধ্যমে ১৪'শ শতকে ফিলিপাইনে ইসলাম ধর্মের আগমন ঘটে। সর্বপ্রথম মালয় মালয় দ্বীপপুঞ্জে তাদের আগমন ঘটে। ফিলিপাইনের দি ন্যাশনাল মুসলিম অব কমিশন-এর হিসেব অনুসারে, বর্তমানে মুসলমান মোট জনসংখ্যার ১১%, যেখানে খ্রিষ্টানরা সংখ্যাগুরু এবং কিছু বৌদ্ধ এবং সর্বপ্রাণবাদে বিশ্বাসী সম্প্রদায় বিদ্যমান।
১৩৮০ সালে করিম উল 'মখদুম নামক আরব বণিক সর্বপ্রথম ফিলিপাইনের সুলু এবং জুলু দ্বীপপুঞ্জে আগমন করেন এবং সেখানে বানিজ্যের সাথে সাথে সমস্ত দ্বীপে ইসলামকে ছড়িয়ে দেওয়ার মাধ্যমে ফিলিপাইনে প্রথম ইসলাম প্রতিষ্ঠিত হয়। ১৩৯০ সালে মিনাঙ্গ্কাবাউ রাজবংশের প্রিন্স রাজা ব্যাগুইনদা এবং তাঁর অনুসারীরা ইসলাম গ্রহণ করেন এবং দ্বীপপুজ্ঞে ইসলাম প্রচার শুরু করেন। "শেখ করিম আল-মাখদুম" মসজিদটি ফিলিপাইনের প্রথম মসজিদ যা মিন্দানাওয়ের সিমুনুল প্রদেশে ১৪'শ শতকে প্রতিষ্টিত হয়। পরবর্তীতে মালেশিয়া এবং ইন্দুনেশিয়ায় ভ্রমনকারী আরব ধর্মপ্রচারকদের মাধ্যমে ফিলিপাইনে ইসলাম আরও শক্তিশালী হয়। আর তখনকার ফিলিপাইনের রাজ্য গুলো দাতু, রাজা এবং সুলতানদের দ্বারা শাসিত হত। চীন, ভারত এবং পারস্য থেকে আগত মুসলিম মিশনারিদের দ্বারাও এখানে ইসলাম প্রচারিত হয়। তৎকালীন ফিলিপাইনে অন্তর্ভুক্ত মুসলিম প্রদেশ সমূহ : মাগুইন্দানাও সালতানাত, সুলু সালতানাত, লানাও সালতানাত এবং দক্ষিণ ফিলিপাইনের অন্যান্য অংশ।
১৩তম জাতীয় চলচ্চিত্র পুরস্কার (বাংলাদেশ)
১৩তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ১৩তম আয়োজন; যা ১৯৮৮ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে। ১৯৯০ সালের ২৭ জুলাই ওসমানী মিলনায়তনে বেগম রওশন এরশাদ পুরস্কার বিতরণ করেন। এই বছর ২২টি শাখার মধ্যে ১৮টি শাখায় পুরস্কার প্রদান করা হয়। ৪টি শাখায় কোন পুরস্কার দেয়া হয়নি।
পূর্ব আফ্রিকা সময়
পূর্ব আফ্রিকা সময়, বা EAT, পূর্ব আফ্রিকাতে ব্যবহৃত একটি সময় অঞ্চল। এই সময় অঞ্চল ইউটিসি থেকে ০৩ ঘণ্টা () এগিয়ে, যেটি আরব সময় এবং পূর্ব ইউরোপ গ্রীষ্মকালীন সময় একই।
যেহেতু এই সময় অঞ্চল নিরক্ষরেখা বরাবর, তাই এখানে দিবালোক সংরক্ষণ সময় কার্যকর নয়।
পূর্ব আফ্রিকার নিচের দেশগুলো এই সময় পালন করেঃ
গোলাপিশির
গোলাপিশির বা গোলাপি হাঁস("Rhodonessa caryophyllacea")এক প্রজাতির ভুতিহাঁস যা একসময় ভারত ও বাংলাদেশের গাঙ্গেয় অববাহিকা এবং মায়ানমারের নদীবাহিত জলাভূমিগুলোতে চরে বেড়াত। ধারনা করা হয়, ১৯৫০-এর দিকে হাঁসটি বিলুপ্ত হয়ে যায়। পরবর্তীতে প্রজাতিটি খুঁজে বের করার জন্য বেশ কিছু অভিযান পরিচালনা করা হলেও এর কোন হদিস পাওয়া যায় নি। মনে করা হয় যে প্রজাতিটি উত্তর মায়ানমারের দুর্গম জলাভূমিতে এখনো টিকে থাকতে পারে। সেই অঞ্চল থেকে প্রাপ্ত বেশকিছু অসমর্থিত প্রমাণ পাওয়া যাওয়াতে গোলাপিশিরকে এখনো বিলুপ্ত ঘোষণা করা যায়নি। এর গণ নাম নিয়ে বিতর্ক রয়েছে। অনেকের মতে এটি রাঙ্গামুড়ি হাঁসের ("Netta rufina") নিকটাত্মীয়। আবার কেউ কেউ এটিকে পৃথক একটি গণ "Rhodonessa"-তে স্থান দিয়েছেন।
পিপলি অ্যাপলিক কাজ
পিপলি একটি ঐতিহাসিক গুরুত্বসম্পন্ন গ্রাম। এই গ্রামটির উৎস এবং ঐতিহাসিক গুরুত্ব মূলতঃ পুরীর জগন্নাথ দেবের মন্দিরের গন্য। পিপলি গ্রামের এক শ্রেণীর কারিগরকে "দর্জি" নামে পরিচিত যারা সেলাইএর কাজের জন্য বিখ্যাত। এই দর্জিরা জগন্নাথ মন্দিরের সেবক অথবা সেবাদাস হিসাবে সমাদৃত এবং জগন্নাথদেব, দেবী সুভদ্রা এবং বলভদ্র দেবের পোষাক-আশাক, অলংকার এবং মন্দিরের নানাবিধ সাজসজ্জা তৈরীর কাজে নিযুক্ত।
অ্যাপলিক কারিগরীর উৎস একাদশ খ্রীষ্টাব্দে পুরীর রাজা (গজপতি) এই সময়ে পিপলি গ্রামের দর্জি সম্প্রদায়ের কারিগরদের জগন্নাথ মন্দিরের সেবক হিসাবে নিযুক্ত করেন। এই দর্জি সম্প্রদায়ভুক্ত সেবকদের কাজ ছিল মন্দিরে জগন্নাথ দেবের নিত্যসেবায় (মন্দিরের ধর্মীয় আচার) প্রয়োজনীয় অ্যাপলিক কারিগরীর মান, উৎপাদনের পরিমাণ এবং মূল্য নির্ধারণ করে দিতেন এবং কারিগররাও সেইমতো পারিশ্রমিক হিসাবে চাষযোগ্য এবং বসবাসের জমির মালিকানা লাভ করতেন। পুরীর মহারাজা বিরাকিশোর দেব ১০৫৪ খ্রীষ্টাব্দে অ্যাপলিক কারিগরী সামগ্রী সরবরাহের নিমিত্তে শ্রী জগন্নাথ মহাপাত্র, শ্রী বনমালী মহাপাত্র প্রমুখদের পুরী জগন্নাথ মন্দিরের সেবক হিসাবে নিযুক্ত করেন। মহারাজা মুকুন্দদেব একই উদ্দেশ্যে শ্রী গণেশ মহাপাত্রকে সেবক হিসাবে নিযুক্ত করেন ১২৮০ খ্রীষ্টাব্দে। আনুমানিক ১৭৫৪-৫৫ খ্রীষ্টাব্দে একটি শংসাপত্র প্রেরণ করা হয় যাতে নির্দেশিত রয়েছে যে শ্রী প্রধান মহাপাত্র, শ্রী নারায়ণ মহাপাত্র এবং শ্রী লোকনাথ মহাপাত্র সেবক হিসাবে জগন্নাথ মন্দিরের সেবা করেছিলেন এই অ্যাপলিক উপকরণ তৈরী এবং সরবরাহের মাধ্যমে।
পরবর্তীকালে এই অলংকৃত কাপড় এবং পোষাক-আশাক উৎপাদনের উৎসস্থল হিসাবে পিপলির নামানুসারে এই অলংকৃত পোশাক সর্বত্র "পিপলি অ্যাপলিক" নামে সুপরিচিত। অ্যাপলিক কারিগরী এবং উৎপাদনের স্রষ্টা হিসাবে তাই পিপলি গ্রামের নামের সাথে বিশেষ শৈল্পিক খ্যতি এবং সুনাম জড়িয়ে রয়েছে।
জগন্নাথ মন্দিরের এই দর্জি গোষ্ঠিভুক্ত সেবকদের নিযুক্তি ছিল বংশানুক্রমিক। ফলতঃ অ্যাপলিক কারিগরি এবং উতপাদন বংশপরম্পরায় চলে এসেছে এবং সময়ের সাথে সাথে এই অঞ্চলে অ্যাপলিক কারগরির উদবর্তন এবং উন্নয়ন ঘটেছে।
পিপলিতে উৎপন্ন মুখ্য অ্যাপলিক কাজ করা সামগ্রীগুলি হল চাঁদোয়া অথবা শামিয়ানা, ক্যানোপী, ছাতা, আলাতা( ধর্মীয় উদ্দেশ্যে ব্যবহৃত হাত পাখা), বটুয়া (পান পাতা, সুপারী, লেবু রাখার ব্যাগ) ইত্যাদি।
সময়ের পরিবর্তনের সাথে তাল মিলিয়ে অ্যাপলিক কারিগরীরাও যুগোপযোগী নানা ধরণের নতুন নতুন অ্যাপলিক কাজ করা সামগ্রী উৎপাদন শুরু করেছেন যেমন- বিছানার চাদর, বালিশের ঢাকনা, সোফার ঢাকনা, দরজার পর্দা, বিবাহ ও ধর্মীয় অনুষ্ঠান অথবা অন্যান্য উৎসবে মন্ডপ সজ্জায় ব্যবহৃত অথবা সাধারণ প্রবেশ পথ তৈরীর উপাদান ইত্যাদি, মহিলাদের পরিধেয় শাড়ী, ব্লাউজ ইত্যাদিও আজকাল অ্যাপলিক কারিগরীতে অলঙ্কৃত করা হয়। কিছুদিন পর এই জাতীয় সামগ্রীগুলি অ্যাপলিক কারিগরীর প্রধান উপাদান হয়ে উঠবে।
এই হস্তশিল্প পুরীর জগন্নাথ দেব,দেবী সুভদ্রা এবং বলভদ্র দেবের পোষাক-আশাক, অলংকার এবং মন্দিরের নানাবিধ সাজসজ্জার সাথে ওতপ্রোত ভাবে যুক্ত। এই অ্যাপলিক কাজ মূলতঃ ব্যবহৃত হয় রথযাত্রা উৎসবে, রথে যে চাঁদোয়া বা শামিয়ানার (কেনোপী) সাজসজ্জায় ব্যবহৃত হয়।গুজরাট, রাজস্থান এবং বিহার অঞ্চলে যেসব অ্যাপলিক কাজের নিদর্শন পাওয়া যায়, তাতে বিভিন্ন যুদ্ধের গাথা, গরুর গাড়ী, উট, অশ্বারোহী, রাজা, রাণী ইত্যাদির নক্সার মোটিফ পাওয়া যায়।
কিন্তু পিপলি অ্যাপলিক কাজে এই ধরণের মোটিফ অনুপস্থিত।
১৪তম জাতীয় চলচ্চিত্র পুরস্কার (বাংলাদেশ)
১৪তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ১৪তম আয়োজন; যা ১৯৮৯ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে। এই বছর ১৬টি শাখায় পুরস্কার প্রদান করা হয়। এই বছর শ্রেষ্ঠ চলচ্চিত্রের জন্য পুরস্কার প্রদান করা হয়নি।
১৫তম জাতীয় চলচ্চিত্র পুরস্কার (বাংলাদেশ)
১৫তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ১৫তম আয়োজন; যা ১৯৯০ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে। ১৯৯০ ও ১৯৯১ সালের পুরস্কার একসাথে ১৯৯৩ সালের জানুয়ারি মাসে ঘোষণা করা হয়। এই বছর ২১টি শাখার মধ্যে ১৭টি শাখায় পুরস্কার প্রদান করা হয়।
কানুরি ভাষা
কানুরি আফ্রিকা মহাদেশের প্রধান ভাষাগুলির একটি। এটি নাইজেরিয়া, নাইজার, ক্যামেরুন, চাদ ইত্যাদি দেশগুলি মিলিয়ে প্রায় ৪ মিলিওন জনগণেরর মুখের ভাষা। লিবিয়া ও সুদানেরও খুব স্বল্প সংখ্যক জনগণ এই ভাষায় কথা বলে।
নাইজেরিয়া, নাইজার, ক্যামেরুন ও চাদ।
কানুরি ভাষা আরবি লিপি ও আজমি লিপিতে লিখা হয়।
নাগপুরের কমলালেবু
নাগপুর অরেঞ্জ হল এক ধরনের কমলা যা ভারতের মহারাষ্ট্রের নাগপুরে জন্মায় । এই কমলাগুলি বেশ রসালো ও মিষ্টি কোয়া যুক্ত । এজন্য নাগপুর শহরকে কমলার শহরও বলা হয় । ২০১৪ সালে নাগপুরের কমলা ভারতের ভৌগোলিক ইঙ্গিত হিসাবে বেশ প্রভাব ফেলেছিল ।
হবিগঞ্জ পলিটেকনিক ইন্সটিটিউট
হবিগঞ্জ পলিটেকনিক ইন্সটিটিউট বাংলাদেশের একটি কারিগরী শিক্ষা প্রতিষ্ঠান। এই পলিটেকনিক ইন্সটিটিউটটি ২০০২ সালে প্রতিষ্ঠিত হয়। প্রতিষ্ঠানটি ২ (দুই) একর জমির উপর দক্ষিণমুখী এবং আয়তাকার।
ধুলিয়াখাল হতে মিরপুর, শ্রীমঙ্গল রাস্তার উত্তর পার্শ্বে অবস্থিত। প্রতিষ্ঠানটি
হবিগঞ্জ সদর মডেল থানার ৫নং গোপায়া ইউনিয়নের নূরপুর (উত্তর) মৌজার অর্ন্তগত। প্রতিষ্ঠানের দূরত্ব হবিগঞ্জ জেলা শহর হতে প্রায় ৫ কিঃ
মিঃ এবং শায়েস্তাগঞ্জ রেলওয়ে স্টেশন হতে প্রায় ১০ কিঃ মিঃ। 
প্রতিষ্ঠানটির ভিত্তি প্রস্তর স্থাপন ২৭ অক্টোবর ২০০২ খ্রিঃ (১২ই কার্তিক ১৪০৯ বঙ্গাব্দ) এবং একাডেমিক কার্যক্রম শুরু হয় ১৭ সেপ্টেম্বর ২০০৫ খ্রিঃ।
১। সিভিল
২। আর্কিটেকচার অ্যান্ড ইন্টেরির ডিজাইন 
৩। কম্পিউটার
৪। ইলেক্ট্রনিক্স
ফ্লোরিডা চ্যাম্পিয়নশীপ রেসলিং
ফ্লোরিডা চ্যাম্পিয়নশীপ (FCW) ছিল ১৯৬১ থেকে ১৯৮৭ সাল পর্যন্ত প্রাক্তন সাবেক স্বাধীন ফ্লোরিডা থেকে চ্যাম্পিয়নশীপ কুস্তি উপর ভিত্তি করে পেশাদারি কুস্তি পদোন্নতি। ২০০৭ সালের অক্টোবর থেকে ২০১২ সালেএ আগষ্ট পর্যন্ত, এই পদোন্নতি অফিসিয়াল ভাবে ডাব্লিউডাব্লিউই এর উন্নায়নমূলক শাখা হিসেবে পরিবেশিত হয়েছে। ২০১২ সালের আগষ্ট মাস থেকে, ডাব্লিউডাব্লিউই তাদের উন্নায়নমূলক শাখার জন্য ফ্লোরিডা চ্যাম্পিয়নশীপ রেসলিং কেএনএক্সটিতে রূপান্তর করেন, সাথে পুরাতন স্টোরিলাইন আর চ্যাম্পিয়নশীপ বিরত রাখা হয়।
কুইন অব এফসিডাব্লিউ খেতাব ছিল নারীদের পেশাদারি কুস্তি খেতাব। ফ্লোরিডা চ্যাম্পিয়নশীপ রেসলিং এ ডিভাস বিভাগে এই খেতাবের প্রতিযোগিতা হত।
ফ্লোরিডা হেভিওয়েট চ্যাম্পিয়নশীপ ছিল পেশাদারি কুস্তি হেভিওয়েট চ্যাম্পিয়নশীপ। ফ্লোরিডা চ্যাম্পিয়নশীপ রেসলিং (FCW) এর হেভিওয়েট বিভাগে এর প্রতিযোগিতা হত। এনএক্সটি চ্যাম্পিয়নশীপের জন্য এই চ্যাম্পিয়নশীপটা বিলুপ্ত হয়ে গেছে।
ফ্লোরিডা ট্যাগ টিম চ্যাম্পিয়নশীপ ছিল পেশাদারি কুস্তি ট্যাগ টিম চ্যাম্পিয়নশীপ। এটা ফ্লোরিডা চ্যাম্পিয়নশীপ রেসলিং এর ট্যাগ টিম বিভাগে এর জন্য প্রতিযোগিতা হত। এই চ্যাম্পিয়নশীপ বিলুপ্ত হয়ে গেছে।
এফসিডাব্লিউ ডিভাস চ্যাম্পিয়নশীপ ছিল পেশাদারি কুস্তি নারীদের চ্যাম্পিয়নশীপ। ফ্লোরিডা চ্যাম্পিয়নশীপ রেসলিং এর ডিভাস বিভাসে এই চ্যাম্পিয়নশীপের জন্য প্রতিযোগিতা হত। এই চ্যাম্পিয়নশীপ বিলুপ্ত হয়েগেছে।
এফসিডাব্লিউ জ্যাক ব্রিসকো ১৫ ছিল পেশাদারি কুস্তি চ্যাম্পিয়নশীপ। এটার প্রতিযোগিতা হত ১৫ মিনিটের আইরন ম্যান ম্যাচে। এটা বিলুপ্ত হয়েগেছে।
আসামের রেশম শিল্প
আসামের রেশম শিল্প বলতে প্ৰধানত পাট, মুগা এবং এরীসূতায় বোনা বিভিন্ন পোশাককে বুঝায়৷ আসামের রেশম উদ্যোগ একটি হস্ত শিল্প৷ অসমের অৰ্থনৈতিক দিক ছাড়াও সাংস্কৄতিক দিকে ও এর গুরুত্ব অশেষ৷ আগে অসমের শুয়ালকুছিতে পাট-মুগার শিল্প কেন্দ্ৰীভূত হয়ে আসছিল যদিও বৰ্তমানে অন্যান্য জায়গায় এই শিল্প বিস্তার লাভ করেছে৷
১১ শতকের পাল রাজবংশ এর রাজা ধৰ্মপালে ২৬টা বোয়নী পরিয়ালক তাঁতিকুছি থেকে শুয়ালকুছিতে নিয়ে এসেছিলেন। ১৭ শতকে মোগলকে পরাস্ত করে শান রাজারা শুয়ালকুছি দখল করার পর এখানে বয়নশিল্প গড়ে উঠে বলে ধারণা করা হয়। প্ৰায় ১৯৩০ সাল পর্যন্ত কেবল তাঁতি জনগোষ্ঠীর মধ্যে সীমাবদ্ধ এই শিল্প ধীরে ধীরে অন্যান্য জনগোষ্ঠীর লোকেরা ও গ্ৰহণ করে। কৌটিল্যের অৰ্থশাস্ত্ৰতে কামরূুপ এর পাট-মুগা শিল্পের কথা উল্লেখ আছে৷
এন্থেহেরিয়া আসামিনিছিছ ইংরেজি: নামের একধরণের পলু থেকে মুগা উৎপাদন করা হয়৷ এই পলুবিধে চোম গাছএর পাতা খেয়ে জীবন ধারণ করে৷কামরূপ জেলার অন্তৰ্গত শুয়ালকুছি অসমের প্ৰধান রেশম কেন্দ্ৰ। এখানে তৈরি হওয়া মুগা, এরী এবং পাট এর কাপড় বিখ্যাত। এখানে তৈরি মেখেলা চাদর এবং গামচা আসাম ছাড়াও ভারত এর অন্যান্য জায়গায় চাহিদা আছে। শুয়ালকুচিতে অসংখ্য হাতেবোনা কাপড়ের প্রতিষ্ঠান থাকার জন্যে একে "আসামের মানচেষ্টার" (Manchester of Assam) বলা হয়। শুৱালকুছিৰ ৯৯ শতাংশ বাসিন্দাই প্ৰত্যক্ষ বা পৰোক্ষভাৱে পাট-মুগাৰ সৈতে জড়িত হৈ আছে৷ ২০১০ সালের পরিসংখ্যান অণুযায়ী আসামে উৎপাদন হওয়া ৮৮ শতাংশ পাট-মুগা বস্ত্ৰ কেবল শুয়ালকুচিতেই উৎপাদন হয়েছিল৷ ১৯৩৯ সালে শুয়ালকুচিতে তিনশ টি তাঁতশাল ছিল যদিও এখন সেই সংখ্যা বেড়ে ২৫,৫৩৮ টি হয়েছে।
প্রথমে অসমের শুয়ালকুচিতে পাট-মুগার শিল্প কেন্দ্ৰীভূত হয়েছিল যদিও বৰ্তমান অন্যান্য জায়গায় এই শিল্প বিস্তার লাভ করেছে৷
পপিনজে
পপিনজে (বৈজ্ঞানিক নাম: "Stibochiona nicea (Gray)") এক প্রজাতির মাঝারি আকারের প্রজাপতি।
প্রসারিত অবস্থায় পপিনজের ডানার আকার ৬০-৮০মিলি মিটার দৈর্ঘ্যের হয়।
ভারতে প্রাপ্ত পপিনজে এর উপপ্রজাতিসমূহ হল-
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
পুরুষ নমুনার ডানার উপরিতল ঘন ভেলভেট কালো।
সামনের ডানার সেল এ তিনখানি কিছুটা অস্পষ্ট হালকা নীল তীর্যক ছোট রেখা দেখা যায়। এপিকাল অংশে চারটি ক্ষুদ্র সাদা ডিসকাল ছোপ এর একটি বাঁকানো সারি এবং ৫টি ক্ষুদ্র পোস্টডিসকাল সাদা ছোপ এর অপর একটি বাঁকানো সারি প্রতীয়মান। একই ধরনের সাদা ক্ষুদ্র সাবটার্মিনাল ছোপ এর একটি সম্পূর্ন সারি লক্ষ্য করা যায়। এই সাদা সাবটার্মিনাল ছোপের সারিটির সমান্তরাল ভাবে ভিতরের দিকে এক সারি জোড়া নীল দাগ বিদ্যমান ১নং শিরা থেকে ৬ নং শিরা পর্যন্ত। প্রতিটি শিরার উভয় প্বার্শে একজোড়া করে এই নীল দাগ দেখা যায়।
পিছনের ডানায় একটি তীর্যক আঁকাবাকা নীল পোস্টডিসকাল রেখা বিদ্যমান যা দুইদিকে কোস্টা এবং ডরসামের কিছু আগে শেষ হয়েছে। এই পোস্টডিসকাল রেখাটির পরেই রেখা বরাবর একসারি নীল গোলাকৃতি সাবটার্মিনাল দাগের মধ্যভাগ কালে এবং নীল গোল দাগের বাইরের দিকের অংশ তুষার শুংগ। সামনের এবং পিছনের উভয় ডানার সিলিয়া(প্রান্তিক রোঁয়া) সাদা রঙের।
পুরুষ নমুনার ডানার নিম্নতল পার্পেল ব্ল্যাক অথবা বেগুনী মিশ্রিত কালো বর্নের।
সামনের ডানার সেল এর দাগগুলি উপরিতল অপেক্ষা অধিকতর স্পষ্ট। ডিসকাল এবং পোস্ট ডিসকাল ছোপ এর সারি আঁকাবাকা, উভয় সারিতেই ৭টি করে ছোপ বিদ্যমান। সাব-টার্মিনাল ছোপ এর সারি উপরিপৃষ্ঠের ই ন্যায়; তবে আকারে বৃহত্তর। উপরিপৃষ্ঠে দৃশ্যমান সাবটার্মিনাল ছোপ এর সারির সমান্ররাল তবে ভিতরের দিকে অবস্থিত নীল জোড়া ছোপ এর সারিটি নিম্নপৃষ্ঠে অদৃশ্য অথবা অনুপস্থিত।
পিছনের ডানায় তেরচা ভাবে অবস্থিত ৩টি সাববেসাল ছোপ এবং তীর্যক আঁকাবাকা নীল ডিসকাল ছোপ এর একটি সারি দেখা যায়। এই ডিসকাল ছোপ এর সারিটিকে অনুসন করে ৫-৬টি পোশট ডিসকাল বিন্দুর একটি সারি রয়েছে। ইন্টারস্পেসগুলিতে জলপাই সাদা রঙের তীর্যক লম্বা সাবটার্মিনাল দাগের একটি সারিও ছোখে পড়ে।
শুংগ, মাথা, থোরাক্স এবং উদর দেশ কালো বর্নের।
স্ত্রী নমুনা পুরুষেরই অনুরূপ, তবে ডানার উপরিতলের মূল রঙ হালকা অনুজ্জ্বল কালো এবং সবুজের ছোঁয়াযুক্ত। সামনের ডানার সেল এর দাগগুলি এবং ভিতরের দিকের
সাবটার্মিনাল জোড়া ছোপগুলি ধাতব সবুজ বর্নের। পিছনের ডানার আঁকাবাকা পোস্টডিসকাল বন্ধনী এবং অই একই বর্নবিশিষ্ট। ডানার নিম্নতলের মূল রঙ ধূসর কালো এবং দাগ ছোপগুলি পুরুষেরই অনুরূপ, কিন্তু আকারে বৃহত্তর।
পাহাড়ের ২ হাজার ৫০০ মিটার উচ্চতায় বাস করতে পারে। বেশ দ্রুত ওড়ে। এপ্রিল-জুন ও আগস্ট-ডিসেম্বর ওড়াউড়ির উপযুক্ত সময়। ঘন বৃক্ষের এলাকা এবং বনের ধার ও উন্মুক্ত স্থান, যেখানে যথেষ্ট পরিমাণে ঝোপঝাড় বা গুল্ম ও পানি রয়েছে, সেখানে বেশি দেখা যায়। সাধারণত একই এলাকায় অল্প কয়েকটি একসঙ্গে থাকে। নিচু ঝোপঝাড়ে বা স্যাঁতসেঁতে জায়গায় ডানা মেলে বসে থাকে। ভয় পেলে বা বিরক্ত হলে দ্রুত উড়ে চলে যায় ও পাতার উল্টো দিকে চুপচাপ বসে থাকে। কিছুক্ষণ পর ফিরে আসে।
ফজলি আম
ফজলি বা ফকিরভোগ মৌশুমি ফল আমের একটি প্রকারভেদ। এই ফল দক্ষিণ এশিয়ার পূর্বদিকে বিশেষ করে বাংলাদেশ ও ভারতের পশ্চিম বঙ্গ ও বিহারে পাওয়া যায়। আমের অন্যান্য প্রজাতির থেকে দেরিতে ফলে এই ফসল। সাধারণতঃ জ্যাম ও আচার তৈরিতে ব্যবহৃত ফজলি, আকারে বেশ বড় হয়; এক কিলোগ্রাম বা তারও বেশি ওজনের হতে পারে। ভারতের পশ্চিমবঙ্গ রাজ্যের মালদা জেলা এবং বাংলাদেশের উত্তরদিকের রাজশাহী, চাঁপাইনবাবগঞ্জ জেলা ফজলি চাষের জন্য বিখ্যাত।
এপ্রিল, ২০০৮ থেকে মার্চ, ২০০৯ সময়ের মধ্যে ভারত বিশ্ব বাণিজ্য সংস্থায় মালদা জেলার ফজলি আমের জন্য ভৌগলিক সূচক লাভ করেছে। বাংলাদেশও রাজশাহীর ফজলির জন্য ২০১৩ সালে ভৌগলিক সূচক পাবার ব্যাপারে ভাবনা-চিন্তা শুরু করেছে।
কথিত আছে, ১৮০০ খ্রিস্টাব্দে মালদহের কালেক্টর র‌্যাভেন সাহেব ঘোড়ার গাড়ি চেপে গৌড় যাচ্ছিলেন। পথে তাঁর জল তেষ্টা মেটানোর জন্য গ্রামের এক মহিলার কাছে জল খেতে চান। ফজলু বিবি নামে সেই মহিলার বাড়ির আঙিনায় বড় একটি আমগাছ ছিল। ফজলু বিবি সেই আম দিয়ে ফকির-সন্ন্যাসীদের আপ্যায়ন করাতেন (এজন্য এই আমের আর এক নাম ফকিরভোগ)। ফজলু বিবি তাঁকে জলের বদলে একটি আম খেতে দেন। আম খেয়ে কালেক্টর সাহেব ইংরেজিতে তাঁকে আমের নাম জিজ্ঞেস করেন। বুঝতে না পেরে ওই মহিলা তাঁর নিজের নাম বলে বসেন। সেই থেকে ওই আমের নাম হয়ে যায় ফজলি।
ফজলি আম গড়ে লম্বায় ১৩.৮ সে.মি. চওড়ায় ৯.৫ সে.মি. উচ্চতায় ৭.৮ সে.মি. হয়। গড়ে ওজন হয় ৬৫৪.৪ গ্রাম। আমটি দীর্ঘ এবং ঈষৎ চ্যাপ্টা। পাকা আমের খোসা কিছুটা হলুদ হয়ে ওঠে। শাঁস হলুদ, আঁশবিহীন, রসালো, সুগন্ধযুক্ত, সুস্বাদু ও মিষ্টি। খোসা পাতলা। আঁটি লম্বা, চ্যাপ্টা ও পাতলা। এই আমের মিষ্টতার পরিমাণ ১৭.৫ শতাংশ। আষাঢ়-শ্রাবণ মাসে, বা মোটামুটি ৭ই জুলাই থেকে ফজলি আম পাকে।
বিভিন্ন ধরনের আমের উল্লেখ বাংলা সাহিত্যে বহুবার এসেছে। রবীন্দ্রনাথ ঠাকুর তাঁর শেষের কবিতা উপন্যাসে নায়ক অমিত রায়কে দিয়ে বলিয়েছেন, "কবিমাত্রের উচিত পাঁচ-বছর মেয়াদে কবিত্ব করা, পঁচিশ থেকে ত্রিশ পর্যন্ত। এ কথা বলব না যে, পরবর্তীদের কাছ থেকে আরো ভালো কিছু চাই, বলব অন্য কিছু চাই। ফজলি আম ফুরোলে বলব না, ‘আনো ফজলিতর আম।’ বলব, ‘নতুন বাজার থেকে বড়ো দেখে আতা নিয়ে এসো তো হে।’"
মূল মধ্যরেখা
মূল মধ্যরেখা হলো ভৌগোলিক স্থানাঙ্ক ব্যবস্থার একটি মধ্যরেখা (দ্রাঘিমাংশের একটি রেখা), যাকে ০° দ্রাঘিমাংশ হিসেবে বিবেচনা করা হয়। মূল মধ্যরেখা এবং তার বিপরীত মধ্যরেখা (৩৬০°-পদ্ধতিতে ১৮০ তম মধ্যরেখা) মিলিতভাবে একটি মহাবৃত্ত গঠন করে। এই মহাবৃত্ত পৃথিবীকে দুটি গোলার্ধে বিভক্ত করে। মধ্যরেখা গুলোর অবস্থান মূল মধ্যরেখার সাপেক্ষে বিবেচনা করা হলে তাদের অবস্থানের ভিত্তিতে পূর্ব গোলার্ধ এবং পশ্চিম গোলার্ধ এই দুভাগে ভাগ করা যায়।
মূল মধ্যরেখা ইচ্ছাস্বাধীন ভাবে নির্বাচন করা হয়, এটি নিরক্ষরেখার মতো নয়। নিরক্ষরেখা মূলত অক্ষের আবর্তনের ভিত্তিতে নির্ধারণ করা হয় হয়।